Document ID: 32012R0757

KOMISIJOS ĮGYVENDINIMO REGLAMENTAS (ES) Nr. 757/2012
2012 m. rugpjūčio 20 d.
kuriuo sustabdomas tam tikrų laukinės faunos ir floros rūšių egzempliorių įvežimas į Sąjungą
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (1), ypač į jo 19 straipsnio 1 dalį,
pasikonsultavusi su Mokslinio vertinimo grupe,
kadangi:
(1)
Reglamento (EB) Nr. 338/97 4 straipsnio 6 dalyje numatyta, kad Komisija gali apriboti tam tikrų rūšių gyvūnų ir augalų įvežimą į Sąjungą pagal tos straipsnio dalies a-d punktuose nustatytas sąlygas. Be to, 2006 m. gegužės 4 d. Komisijos reglamente (EB) Nr. 865/2006, nustatančiame išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą įgyvendinimo taisykles (2), nustatytos tokių apribojimų įgyvendinimo priemonės;
(2)
rūšių, kurių egzempliorių įvežimas į Sąjungą sustabdomas, sąrašas buvo nustatytas 2011 m. rugpjūčio 17 d. Komisijos įgyvendinimo reglamentu (EB) Nr. 828/2011, kuriuo sustabdomas tam tikrų laukinės faunos ir floros rūšių egzempliorių įvežimas į Sąjungą (3);
(3)
remdamasi naujausia informacija, Mokslinio vertinimo grupė nusprendė, kad tam tikrų Reglamento (EB) Nr. 338/97 A ir B prieduose išvardytų rūšių gyvūnų ir augalų apsaugos būklei kils rimtas pavojus, jei šių rūšių gyvūnų ir augalų įvežimas į Sąjungą iš tam tikrų kilmės šalių nebus sustabdytas. Todėl turėtų būti sustabdytas šių rūšių gyvūnų ir augalų įvežimas:
Canis lupus (medžioklės trofėjai) iš Mongolijos ir Tadžikistano;
Ursus arctos (medžioklės trofėjai) iš Kazachstano;
Profelis aurata, Polemaetus bellicosus, Terathopius ecaudatus ir Varanus albigularis iš Tanzanijos;
Callosciurus erythraeus, Sciurus carolinensis ir Sciurus niger (gyvi egzemplioriai) iš visų valstybių;
Chamaeleo gracilis (laukiniai egzemplioriai) iš Ganos ir Togo;
Chamaeleo senegalensis (laukiniai egzemplioriai) iš Benino, Ganos ir Togo;
Chamaeleo senegalensis (ūkiuose auginami egzemplioriai, kurių ilgis nuo snukio iki išeinamosios angos yra didesnis kaip 6 cm) iš Benino;
Varanus spinulosus iš Saliamono salų;
Kinixys belliana (laukiniai egzemplioriai) iš Benino ir Ganos;
Kinixys erosa (laukiniai egzemplioriai) iš Togo;
Kinixys homeana (laukiniai egzemplioriai), Pandinus imperator ir Scleractinia spp. iš Ganos;
Kinixys homeana (ūkiuose auginami egzemplioriai, kurių tiesus šarvas ilgesnis kaip 8 cm) iš Togo;
Mantella cowani iš Madagaskaro;
Hippocampus erectus iš Brazilijos;
Hippocampus kuda iš Kinijos;
Tridacna crocea, Tridacna derasa, Tridacna maxima ir Tridacna squamosa iš Saliamono salų;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula ir Heliofungia actiniformis iš Indonezijos;
Rauvolfia serpentina iš Mianmaro;
Pterocarpus santalinus iš Indijos;
Christensonia vietnamica iš Vietnamo;
Myrmecophila tibicinis iš Belizo;
(4)
Mokslinio vertinimo grupė taip pat nusprendė, kad, remiantis naujausia informacija, toliau išvardytų rūšių gyvūnų ir augalų įvežimo į Sąjungą stabdyti nebereikia:
Falco cherrug iš Armėnijos, Irako, Mauritanijos ir Tadžikistano;
Saiga tatarica iš Kazachstano ir Rusijos;
Callithrix geoffroyi iš Brazilijos;
Amazona autumnalis iš Ekvadoro;
Ara chloropterus iš Argentinos ir Panamos;
Ara severus iš Gajanos;
Aratinga acuticaudata iš Urugvajaus;
Cyanoliseus patagonus iš Čilės ir Urugvajaus;
Deroptyus accipitrinus iš Peru;
Triclaria malachitacea iš Argentinos ir Brazilijos;
Caiman crocodilus iš Salvadoro, Gvatemalos ir Meksikos;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. ir Zamiaceae spp. iš Madagaskaro;
Heloderma suspectum iš Meksikos ir Jungtinių Amerikos Valstijų;
Iguana iguana ir Boa constrictor iš Salvadoro;
Eunectes murinus iš Paragvajaus;
Chelonoidis denticulata iš Bolivijos ir Ekvadoro;
Tridacna gigas iš Fidžio, Mikronezijos, Palau, Papua Naujosios Gvinėjos ir Vanuatu;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea ir Spiranthes spiralis iš Šveicarijos;
Cephalanthera rubra, Dactylorhiza latifolia, Dactylorhiza russowii, Nigritella nigra ir Ophrys insectifera iš Norvegijos;
Dactylorhiza traunsteineri, Ophrys insectifera ir Spiranthes spiralis iš Lichtenšteino;
(5)
konsultuotasi su visomis šalimis, kurios yra tų rūšių gyvūnų ir augalų, kurių įvežimui į Sąjungą pagal šį reglamentą taikomi nauji apribojimai, kilmės šalys;
(6)
todėl reikėtų iš dalies pakeisti rūšių, kurių gyvūnų ir augalų įvežimas į Sąjungą sustabdomas, sąrašą ir dėl aiškumo Įgyvendinimo reglamentą (EB) Nr. 828/2011 pakeisti nauju;
(7)
šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Atsižvelgiant į Reglamento (EB) Nr. 865/2006 71 straipsnio nuostatas, sustabdomas šio reglamento priede išvardytų laukinės faunos ir floros rūšių egzempliorių įvežimas į Sąjungą.
2 straipsnis
Įgyvendinimo reglamentas (ES) Nr. 828/2011 panaikinamas.
Nuorodos į panaikintąjį reglamentą laikomos nuorodomis į šį reglamentą.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. rugpjūčio 20 d.

Labels: 3
5
20